Holmen prestegård

Holmen prestegård eller Sigdal prestegård (gnr. 36) ligger ved tettstedet Prestfoss i Sigdal kommune i Buskerud fylke. Det opprinnelige navnet på gården er Holmen (av norr. Holmheimr),, men den har vært prestegård siden middelalderen og benevnes derfor som det. Gården nevnes blant annet som Holmen prestegaard av biskop Jens Nilssøn i 1595.(JN 353)

Prestegården har også blitt kalt Nerreholmenn (1604) og Præstegarden Holmen (1668). Nedre Holmen (Nerreholmenn) har fra arilds tid blitt brukt under prestegården.

Våningshuset er en to-etasjes laftet tømmerbygning med saltak, reist i årene 1802–1807, men preget av en ombygging i 1887. Bygningen er utvendig panelt og ble vernet 18. desember 1992 (kulturminne-ID 86585-1). På tunet står det også et stabbur (loft) fra etterreformatorisk tid, som ble vernet samtidig med våningsbygningen (kulturminne-ID 86585-2).

Utover på 2000-tallet har bygningsmassen forfalt, og i 2012 ble det bestemt at prestegården skulle stykkes opp og selges. Gården utgjorde da cirka {{formatnum:4500 daa}}, hvorav 168 daa dyrket mark og nær  skog. Skogen blir stående i statens eie, mens resten fradeles. Presten i bygda har fått en moderne bolig. Midt i februar 2014 meldte Bygdeposten at det som var igjen av prestegården, stort sett bare bygningsmassen, var solgt.

Holmen gamle kirke, en stavkirke fra middeladeren, lå i sin tid tett på tunet til denne prestegården. Den ble revet i 1855. Dagens Holmen kirke ligger litt sørvest for prestegården.

 Referanser 
Birger Moen (2010-08-25) Deler opp prestegården. Bygdeposten

Boel Kristin Støvern (2014-02-15) Prestegården er solgt. Bygdeposten.

 Litteratur 
 Sigrid og Håkon Christie: Sigdal kirke i «Norges kirker»

 Eksterne lenker 



Kategori:Prestegårder i Norge
Kategori:Kulturminner i Sigdal
Kategori:Byggverk i Sigdal
Kategori:Fredete byggverk i Buskerud
Kategori:Gårder i Buskerud